PMIndiaData/PMIndiaSum huggingface dataset:
کووڈ-19 جیسی عالمی وبا سے نمٹنے کے لیے پی ایم کیئرز فنڈکے تحت 50 ہزار میڈ ان انڈیا وینٹی لیٹرس

نئی دہلی، 23 جون 2020، پی ایم کیئرز فنڈ ٹرسٹ نے تمام ریاستوں اور مرکز کے زیرانتظام علاقوں میں سرکار کے تعاون سے چلنے والے کووڈ اسپتالوں میں 50 ہزار میڈ ان انڈیا وینٹی لیٹرس کی سپلائی کے لیے دو ہزار کروڑ روپے مختص کیے ہیں۔ مزید یہ کہ مائیگرینٹ مزدوروں کی فلاح وبہبود کے لیے ایک ہزار کروڑ روپے بھی مختص کیے گئے ہیں۔ میسرس بھارت الیکٹرانک لمیٹیڈ کی جانب سے 50 ہزار میں سے 30 ہزار وینٹی لیٹرس تیار کیے جارہے ہیں۔ باقی دو ہزار وینٹی لیٹرس اے جی وا ہیلتھ کیئر(10ہزار)، اے ایم ٹی زیڈ(5650)، اے ایم ٹی زیڈ ہائی اینڈ(4000) اور الائیڈ میڈیکل (350) کے ذریعے تیار کیے جارہے ہیں۔اب تک 2923 وینٹی لیٹرس تیار کیے گیے ہیں۔ ان میں سے 134 وینٹی لیٹرس پہلے ہی ریاستوں اور مرکز کے زیرانتظام علاقوں کو بھیجے جاچکے ہیں۔ مہاراشٹر اور دہلی نے275- 275، گجرات نے 175، بہار نے 100، کرناٹک نے 90 اورراجستھان نے 75 وینٹی لیٹرس حاصل کیے ہیں۔ جون 2020 کے آخر تک مزید 14 ہزار وینٹی لیٹرس تمام ریاستوں اور مرکز کے زیر انتظام علاقوں کو فراہم کیے جائیں گے۔ مزید یہ کہ مائیگرینٹ مزدوروں کی فلاح وبہبود کے لیے ریاستوں اور مرکز کے زیرانتظام علاقوں کو پہلے ہی ایک ہزار کروڑ روپے کی رقم جاری کی جاچکی ہے۔ریاستوں اورمرکز کے زیرانتظام علاقوں میں اس فنڈ کی تقسیم 2011 کی مردم شماری کے مطابق آبادی کی 50 فیصد مقدار، کووڈ-19 کے مصدقہ کیسوں کی تعداد کے 40 فیصد مقدار اوریکساں تقسیم کے لیے 10 فیصد کے فارمولے کی بنیاد پر ہیں۔ فنڈ کی تقسیم تمام ریاستوں اور مرکز کے زیر انتظام علاقوں میں یکساں طور پر تقسیم کی گئی ہے۔ یہ امداد مزدوروں کی رہائش، خوراک، طبی علاج اور ٹرانسپورٹ کے انتظام کے لیے استعمال کی جائے گی۔ امداد پانے والوں میں مہاراشٹر، اترپردیش، تمل ناڈو، گجرات، دہلی، مغربی بنگال، بہار، مدھیہ پردیش، راجستھان اور کرناٹک شامل ہیں۔ مہاراشٹر کو 181 کروڑ روپے، یوپی کو 103 کروڑ، تمل ناڈو کو 83 کروڑ، گجرات کو 66 کروڑ، دہلی کو 55 کروڑ، مغربی بنگال کو 53 کروڑ، بہار کو 51 کروڑ، مدھیہ پردیش کو 50 کروڑ، راجستھان کو 50 کروڑ اور کرناٹک کو 34 کروڑ روپے دئیے گئے ہیں۔ ۔۔۔۔۔۔۔۔۔۔۔  م ن۔ ح ا۔ ت ع۔
وزیر اعظم نریندر مودی  18 جون ، 2020 ء کو  41 کوئلہ کانوں کی تجارتی کانکنی کے لئے نیلامی کے آغاز   پر خطاب کریں گے

نئی دلّی ،18 جون / کوئلے کے شعبے میں خود کفالت حاصل کرنے کے لئے فکی کے تعاون سے کوئلہ کی وزارت سی ایم اور ایم ایم ڈی آر کے قانون کے ضابطوں کے تحت 41 کوئلہ کانوں کی نیلامی کے لئے عمل کی شروعات کر رہا ہے ۔ یہ نیلامی کا عمل تجارتی کانکنی کے لئے ہندوستانی کوئلے کے شعبے کو کھولنے کی شروعات ہے ۔ یہ ملک کو اپنی توانائی کی ضرورتوں کو پورا کرنے کے لئے خود کفیل بنانے اور صنعتی ترقی کو بڑھاوا دینے کا اہل بنائے گا۔ کوئلے کی بکری کے لئے کوئلے کی کانوں کی اس نیلامی کے عمل کی شروعات حکومتِ ہند کےذریعے خود کفیل بھارت ابھیان کے تحت کئے گئے اعلان کا حصہ ہے ۔ یہ پروگرام 18 جون ، 2020 ء کو صبح 11 بجے ورچوول طریقے سے منعقد کیا جائے گا ۔ یہ پروگرام این آئی سی ، این ای آئی وائی کے این ای جی ڈی اور فکی کے مختلف نیٹ ورک پر ورچوول شکل میں دستیاب ہو گا ۔ لوگ ورچوول طریقے سے اِس پروگرام میں شرکت کر سکتے ہیں۔ نیلامی کے عمل کا آغاز وزیر اعظم جناب نریندر مودی کانکنی کے شعبے میں خود کفالت حاصل کرنے سے متعلق ملک کے ویژن کو اجاگر کرتے ہوئے نیلامی کے عمل کے آغاز پر خطاب کریں گے ۔ کانکنی کا شعبہ ، بجلی ، اسٹیل ، ایلومینیم ، لوہا وغیرہ جیسی کئی بنیادی صنعتوں کے اِن پُٹ کا اہم وسیلہ ہے ۔ مرکزی کوئلہ اور کانکنی اور پارلیمانی امور کے مرکزی وزیر پرہلاد جوشی بھی اس موقع پر موجود ہوں گے ۔ اس تاریخی قدم سے پرائیویٹ ساجھیداری کو بڑھاوا ملنے کی امید ہے ۔ اس سے پیداوار میں اضافہ ہو گا ۔ اضافی سرمایہ کاری کے ذریعے جدید ترین مشینوں ، تکنیک اور خدمات کے استعمال سے پیداوار میں اضافہ ہو گا ۔ پائیدار کانکنی کا راستہ ہموار ہو گا اور ملک کے پچھڑے علاقوں میں روزگار میں اضافے کے مزید مواقع پیدا ہوں گے ۔ تجارتی کانکنی کے آغاز کے ساتھ بھارت میں کوئلے کے شعبے کو کانکنی ، بجلی اور صاف کوئلے کے شعبے سے متعلق سرمایہ کاروں کے لئے ایک متبادل موقع فراہم کیا ہے ۔ فکی کی صدر ڈاکٹر سنگیتا ریڈی ، ویدانتا گروپ کے چیئرمین انل اگروال اور ٹاٹا سنز کے چیئرمین جناب این چندر شیکھرن بھی پروگرام سے خطاب کریں گے ۔ اس پروگرام کو براہ راست ویب پر نشر کیا جائے گا اور اس میں اہم صنعت کاروں ، کاروباریوں ، بینکنگ شعبے کی اہم شخصیات ، کانکنی کے شعبے کے صنعت کاروں ، سفارت کاروں اور غیر ملکی نمائندوں کے شرکت کرنے کی امید ہے ۔ نیلامی کے عمل کی اہم خصوصیات کوئلہ کانوں کے الاٹمنٹ کے لئے دو مرحلوں والی الیکٹرانک نیلامی کا عمل اپنایا جا رہا ہے ۔ ماڈل سمجھوتے کے ساتھ بولی کی دستاویز نیلامی کے عمل کی تفصیلات اور مجوزہ کوئلہ کانوں سمیت نیلامی کے عمل کی تفصیلات http://cma.mstca)
وزیراعظم کا ممبئی میں آگ کی وجہ سے جانوں کے تلف ہونے پر دکھ کا اظہار

نئی دہلی۔29؍دسمبر۔وزیراعظم نے ممبئی میں آگ کی وجہ سے جانوں کے تلف ہونے پر دکھ کا اظہار کیا۔ وزیراعظم نے کہا ہے کہ ’’ممبئی میں آگ کے حادثے پر غم وغصہ ہے۔ دکھ کی اس گھڑی میں ،میں متاثرہ کنبوں کے ساتھ ہوں۔ میں اس حادثے میں زخمی ہونے والوں کی جلد صحت یابی کیلئے دعا کرتا ہوں۔‘‘
وزیراعظم نے  یوم انجینئرس پر سر ایم وسویس وریا کو یاد کیا

وزیراعظم جناب نریندر مودی نے یوم انجینئرس پر سر ایم وسویسوریا کے شاندار تعاون کو یاد کیا۔ ایک ٹویٹ میں وزیراعظم نے کہا : ’’#یوم انجینئر س پر ہم سر ایم وسویسوریا کے شاندار تعاون کو یاد کررہے ہیں ، وہ مستقبل کے انجینئروں کی نسلوں کو خود کو ممتاز کرنے کے لئے متاثر کرتے رہے ہیں۔ میں سابقہ # من کی بات پروگرام کاایک حصہ بھی شیئر کررہا ہوں جہاں میں نے اس موضوع پر بات کی تھی ‘‘۔
وزیراعظم نے   فون پر ہنگری کے وزیراعظم  عزت مآب وکٹر اوربن سے بات چیت کی

وزیراعظم جناب نریندر مودی نے آج فون پر ہنگری کے وزیراعظم عزت مآب وکٹر اوربن سے بات چیت کی۔ دونوں لیڈروں نے یوکرین کی موجودہ صورت حال پر بات چیت کی اور فوری طور پر جنگ بندی کو یقینی بنانے کی ضرورت پر اور سفارت اور مذاکرات کی طرف لوٹنے پر اتفاق کیا۔ وزیراعظم نے یوکرین۔ ہنگری سرحد کے ذریعہ 6 ہزار سے زیادہ ہندوستانی شہریوں کے انخلا کی سہولت فراہم کرانے کے لئے عزت مآب اوربن اور ہنگری کی حکومت کا تہہ دل سے شکریہ ادا کیا۔ وزیراعظم اوربن نے یوکرین سے لوٹنے والے بھارت کے میڈیکل طلبا کےلئے نیک خواہشات کا اظہار کیا اور کہا کہ وہ اگر چاہیں تو ہنگری میں اپنا مطالعہ جاری رکھ سکتے ہیں۔ وزیراعظم نے اس فیاضانہ پیش کش کے لئے ان کی تعریف کی۔ دونوں لیڈروں نے ابھرتی ہوئی صورت حال کے سلسلے میں رابطے میں رہنے اور تنازع کو ختم کرانے کے لئے اپنی کوششیں جاری رکھنے پر اتفاق کیا۔ ۔۔۔۔۔۔۔۔۔۔۔ ش ح۔ا گ ۔ن ا۔
ہنومان جینتی کے موقع پر عوام کو وزیراعظم کی مبارک باد

نئی دہلی،8؍اپریل،وزیراعظم جناب نریندر مودی نے ہنومان جینتی کے مبارک موقع پر عوام کو مبارک باد پیش کی ہیں۔ اپنے تہنیتی پیغام میں وزیراعظم نے کہا ہے کہ ’’ہنو مان جینتی کے مبارک موقع پر اہل وطن کو دلی مبارک باد پیش کرتا ہوں‘‘۔ ’’بھکتی، شکتی ،سمرپن اور انوشاسن کی علامت پون پُتر کی زندگی ہمیں ہر مشکل اور پریشانی کا مقابلہ کرنے اور اس پر فتح حاصل کرنے کی ترغیب دیتی ہے‘‘۔ ۔۔۔۔۔۔۔۔۔۔۔۔۔۔۔۔۔۔ ۰۰۰۰۰۰۰۰ (م ن-ش س- ق ر)
شاندار ایشائی شیروں کی بڑھتی ہوئی تعداد پر وزیر اعظم کی اظہار مسرت

نئی دہلی ،10جون2020: وزیر اعظم جناب نریندر مودی نے گجرات کے گیر جنگلات میں بڑھتی ہوئی شاندار ایشائی شیروں کی تعداد پر اظہار مسرت کیا ہے۔اپنے ٹوئٹ میں وزیر اعظم نے کہا ہے کہ دو بہت اچھی خبریں : شاندار ایشائی شیروں کی آبادی، جو گجرات کے گیر جنگلات میں رہتی ہے، اس میں تقریباً 29 فیصد کا اضافہ رونما ہوا ہے۔ جغرافیائی لحاظ سے تقسیمی رقبے میں 36 فیصد کا اضافہ ہوا ہے۔گجرات کے عوام اور ان تمام لوگوں کو مبارکباد ، جن کی کوششوں کے نتیجوں میں یہ خوشگوار پیش رفت حاصل ہوئی ہے۔ گزشتہ کئی برسوں میں گجرات میں شیروں کی آبادی مستحکم طریقے سے اضافے سے ہمکنار ہورہی ہے۔ اس اضافے میں کمیونٹی کی شراکت داری، ٹیکنالوجی پر زور، جنگلی جانور کی صحت کی نگہداشت ، ان کے رہنے کے مقامات کا صحیح انتظامات اور انسان اور شیروں کے کم سے کم تصادم کے لئے کئے گئے اقدامات کا دخل ہے۔ امید کرتا ہوں کہ یہ مثبت رجحان برقرار رہے گا۔ Two very good news: Popujarat and all those whose efforts have led to this excellent feat.https://t.co/v)
وزیر اعظم نریندر مودی نے پنجاب کے سابق وزیراعلی پرکاش سنگھ بادل کو ان کی سالگرہ پر مبارک باد دی

وزیراعظم جناب نریندر مودی نے آج پنجاب کے سابق وزیراعلی پرکاش سنگھ بادل کو ان کی یوم پیدائش پر مبارک باد دی ہے۔ ایک ٹویٹ میں، وزیراعظم نے کہا کہ: ‘‘ وہ ہندوستان کی ایک سب سے معزز اور قابل احترام شخصیت اور دانشور جناب پرکاش سنگھ بادل جی کو ان کی سالگرہ پر مبارک باد پیش کرتے ہیں۔انہوں نے پنجاب خصوصاً معاشرے کے کمزور طبقوں کی ترقی کے لئے بہت سخت محنت کی ہے۔ میں ان کی طویل عمر کے لئے دعا گو ہوں اور میری خواہش ہے کہ وہ صحت مند زندگی گزاریں۔’’
مرکزی حکومت آسام میں سیلاب کی صورتحال کی مسلسل نگرانی کر رہی ہے اور ہر ممکن مدد فراہم کرنے کے لیے ریاستی حکومت کے ساتھ مل کر کام کر رہی ہے: وزیر اعظم

وزیر اعظم جناب نریندر مودی نے کہا ہے کہ مرکزی حکومت آسام میں سیلاب کی صورتحال پر مسلسل نظر رکھے ہوئے ہے اور اس چیلنج پر قابو پانے کے لیے ہر ممکن مدد فراہم کرنے کی غرض سے ریاستی حکومت کے ساتھ مل کر کام کر رہی ہے۔ سلسلہ وار ٹوئیٹس میں وزیر اعظم نے کہا؛ ’’ گزشتہ چند دنوں کے دوران آسام کے کچھ حصوں میں شدید بارش کی وجہ سے سیلاب دیکھنے میں آیا ہے۔ مرکزی حکومت آسام کی صورتحال پر مسلسل نظر رکھے ہوئے ہے اور اس چیلنج پر قابو پانے کی غرض سے ہر ممکن مدد فراہم کرنے کے لیے ریاستی حکومت کے ساتھ مل کر کام کر رہی ہے۔‘‘ ’’ فوج اور این ڈی آر ایف کی ٹیمیں سیلاب سے متاثرہ علاقوں میں موجود ہیں۔ وہ انخلاء کی کارروائیاں انجام دے رہی ہیں اور متاثرہ لوگوں کی مدد کر رہی ہیں۔ فضائیہ نے انخلاء کے عمل کے حصے کے طور پر 250 سے زیادہ پروازیں کی ہیں۔‘‘ ’’ وزیراعلی ہیمنت بسوا،آسام حکومت کے وزراء اور اہلکار اضلاع میں چوبیس گھنٹے کام کر رہے ہیں اور متاثرین کی مدد کر رہے ہیں۔ میں متاثرہ علاقوں میں موجود تمام لوگوں کی حفاظت اور خیروعافیت کے لیے دعا کرتا ہوں اور ایک بار پھر ہر ممکن تعاون کا یقین دلاتا ہوں۔‘‘
وزیر اعظم نریندر مودی نے لوک سبھا میں یقین دہانی کرائی ہے کہ سی اے اے کسی بھارتی شہری کو متاثر نہیں کرے گا

نئی دہلی ، 6 فروری / وزیر اعظم نریندر مودی نے آج صدرِ جمہوریۂ ہند کے خطاب پر شکریہ کی تحریک کے اختتام پر اپنی جانب سے جواب دیا ۔ شہریت سے متعلق ترمیمی ایکٹ پر تفصیل سے روشنی ڈالتے ہوئے وزیر اعظم نے ایوان کو یقین دلایا کہ بھارت کا کوئی بھی شہری اِس سے متاثر نہیں ہوگا ۔ وزیر اعظم نے اپنی تقریر میں گذشتہ حکومتوں کا ذکر کیا اور بتایا کہ اُن کا نظریہ بھی یہی تھا ۔ جناب نریندر مودی نے بھارت کے اولین وزیر اعظم پنڈت جواہر لعل نہرو کا حوالہ دیتے ہوئے کہا کہ وہ اِس حق میں تھے کہ اگر ضرورت ہو تو قانون میں ترمیم کے ذریعے اِس امرکو یقینی بنایا جانا چاہیے کہ ہمسایہ ممالک کے اقلیتی پناہ گزینوں کو بھارت میں تحفظ فراہم کرایا جائے ۔ وزیر اعظم نے کہا کہ کچھ سیاسی پارٹیاں بھارت میں تفریق پھیلانے کے پاکستان کے ایجنڈے کو تقویت پہنچا رہی ہیں ۔ انہوں نے لوک سبھا کو یقین دلایا کہ سی اے اے کسی بھارتی شہری کو متاثر نہیں کرے گا ۔ انہوں نے کہا کہ سی اے اے کے نفاذ کے نتیجے میں ’’ میں وضاحت کرنا چاہتا ہوں کہ بھارت کے کسی شہری پر کوئی اثر مرتب نہیں ہو گا ، خواہ اُن کا عقیدہ / مذہب کچھ بھی ہو ‘‘ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔
15ویں مالیاتی کمیشن کی کام کاج کی شرائط میں ترمیم کو کابینہ کی منظوری

نئی دہلی، 17 جولائی 2019/مرکزی کابینہ نے، وزیراعظم جناب نریندر مودی کی قیادت میں، اس مجوزہ ترمیم کو اپنی منظوری دے دی ہے جس کی مدد سے 15واں مالیاتی کمیشن، بھارت کے دفاع اور داخلی سلامتی کے لئے فنڈز کی فراہمی کے سلسلہ میں وافر فنڈ کی تخصیص، محفوظ اور نہ ضم ہونے والے فنڈ سے متعلق سنجیدہ تشویشات کا حل نکالنے کا اہل ہوجائے گا۔ 15ویں مالیاتی کمیشن کی تشکیل، صدر جمہوریہ کے ذریعہ، 27 نومبر 2017 کو، آئین ہند کے آرٹیکل 280 (1) اور مالیاتی کمیشن (متفرق تجاویز) سے متعلق ایکٹ 1951 کے بموجب عمل میں آئی تھی ۔متعلقہ ضروریات کا لحاظ رکھتے ہوئے، 15ویں مالیاتی کمیشن XV-FCکی تشکیل، یکم اپریل 2020 سے آئندہ پانچ برسوں کے لئے اپنی سفارشات پیش کرنے کی غرض سے عمل میں آئی ہے۔ کمیشن کی کام کاج کی شرائط کے تحت، یہ تجویز بھی شامل ہے کہ اس امر کو یقینی بنایا جائے کہ دفاع اور داخلی سلامتی کے تقاضوں کے مطابق وافر وسائل کی تخصیص یقینی بنائی جاسکے۔ مذکورہ ترمیم کی رو سے، 15واں مالیاتی کمیشن، اس امر کا بھی تجزیہ کرے گا کہ کیا دفاع اور داخلی سلامتی کے لئے، علیحدہ میکانزم درکار ہے اور اگر ایسا کرنا ضروری ہے تو، اس نوعیت کے میکانزم کو اس طریقے سے عملی شکل میں لایا جاسکتا ہے۔ ۔۔۔۔۔۔۔۔۔۔۔ م ن۔ ۔ ج۔
وزیر اعظم نے اقوام متحدہ کے یوم تاسیس کے موقع پر، اقوام متحدہ کو مبارکباد پیش کی

نئیدہلی۔24؍اکتوبر۔وزیراعظم جناب نریندر مودی نے، اقوام متحدہ کو، اقوام متحدہ کے یوم تاسیس کے موقع پر، مبارکباد پیش کی ہے۔ وزیراعظم نے اپنے پیغام میں کہا ہے کہ ،یوم اقوام متحدہ کے موقع پر مبارکباد۔ ہم امن عالم کو فروغ دینے کے عمل میں اقوام متحدہ کی کوششوں کی ستائش کرتے ہیں اور اس کی رہنمائی میں انجام دیے جانے والے وسیع تر اقدامات کی تعریف کرتے ہیں۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔۔ع ن۔ 24-10-2017
وزیراعظم  گلوبل آئل اینڈ گیس سیکٹر کے چیف ایگزیکیوٹیو افسران اور ماہرین کے ساتھ 20 اکتوبر کو بات چیت کریں گے

وزیر اعظم جناب نریندر مودی گلوبل آئل اینڈ گیس سیکٹر کے چیف ایگزیکیوٹیو افسران اور ماہرین کے ساتھ 20 اکتوبر 2021 کو شام 6 بجے ویڈیو کانفرنسنگ کے ذریعے بات چیت کریں گے۔ یہ چھٹا ایسا سالانہ بین رابطہ ہے جو 2016 میں شروع ہوا اور یہ تیل اور گیس کے شعبے میں عالمی رہنماؤں کی شرکت کی نشاندہی کرتا ہے جو شعبے کے اہم مسائل پر غور کرتے ہیں اور ہندستان کے ساتھ تعاون اور سرمایہ کاری کے امکانی شعبے تلاش کرتے ہیں۔ اس بات چیت کا وسیع موضوع صاف نمو اور پائیداری کو فروغ دینا ہے۔ یہ بات چیت ہندستان میں ہائیڈروکاربن سیکٹر میں ریسرچ اور پیداوار کی حوصلہ افزائی، توانائی کے رُخ پر آزادی، گیس پر مبنی معیشت، صاف اور توانائی کے موثر حل کے ذریعے اخراج میں کمی، گرین ہائیڈروجن معیشت،بائیو فیول کی پیداوار میں اضافہ اور اضافی دولت کی تخلیقجیسے شعبوں پر مرکوز رہے گی۔معروف کثیر ملکی تنظیموں اور بین اقوامی تنظیموں کے سی ای او اور ماہرینخیالات کے تبادلے میں حصہ لیں گے۔ اس موقع پر مرکزی وزیر پٹرولیم اور قدرتیگیس موجود ہوں گے۔ <><><><><> ش ح،ع س، ج 11099o. :
وزیر اعظم نے ملک بھر میں متعدد تیوہاروں کے موقع پر عوام کو مبارکباد پیش کی

نئی دہلی، 25 مارچ 2020، وزیر اعظم جناب نریندر مودی نے ملک بھر میں متعدد تیوہاروں کے موقع پر عوام کو مبارکباد پیش کی۔ وزیر اعظم نے اپنے متعدد ٹوئیٹس کے ذریعہ کہا، ’’ہم پورے بھارت میں مختلف تیوہار اور روایتی کلینڈر کے مطابق نیا سال منا رہے ہیں۔اگڈی، گڈی پاڈاوا، نوریہہ سجیبو چیروبا کے موقع پر آپ سب کو مبارکباد۔ خدا کرے یہ مبارک مواقع آپ کی زندگیوں میں اچھی صحت، خوشیاں اور خوشحالی لے کر آئیں۔‘‘ ہم یہ تیوہار ایک ایسے وقت منا رہے ہیں جو ہمارا ملک کووِڈ۔19 وبا سے لڑ رہا ہے۔ ظاہر ہے، اس مرتبہ ان تیوہاروں کے موقع پر منایا جانے والا جشن عام حالات میں منائے جانے والے جشن جیسا نہیں ہوگا تاہم یہ تیوہار موجودہ حالات کا سامنا کرنے میں ہمارے ارادوں کو مضبوطی عطا کریں گے۔ خدا کرے ہم مل جل کر کووِڈ۔19 کے خلاف لڑائی جاری رکھیں۔‘‘
کابینہ نے مہنگائی بھتے اور مہنگائی راحت میں اضافے کو منظوری دی

نئی دہلی، 14 جولائی، 2021 : عزت مآب وزیراعظم جناب نریندر مودی کی صدارت میں کابینہ کمیٹی نے آج مرکزی حکومت کے ملازمین کو دیئے جانے والے مہنگائی بھتے اور پنشن یافتگان کو دی جانے والی مہنگائی راحت کو 2021-07-01 سے بڑھا کر 28 فیصد کرنے کو منظوری دے دی ، جو بیسک پے/ پنشن کی 17 فیصد کی موجودہ شرح میں 11 فیصد کے اضافے کو ظاہر کرتا ہے۔ کووڈ-19 وبا سے پیدا ہوئی غیرمعمولی صورتحال کو دیکھتے ہوئے مرکزی حکومت کے ملازمین کو دیئے جانے والے مہنگائی بھتے (ڈی اے ) اور پنشن یافتگان کو دی جانے والی مہنگائی راحت (ڈی آر ) کی تین اضافی قسطوں ، جو 2020-01-01 ، 2020-07-01 اور 2021-01-01سے بقایا تھیں ، کو منجمد کردیا گیا تھا۔ اب حکومت نے مرکزی حکومت کے ملازمین کو دیئے جانے والے مہنگائی بھتے اور پنشن یافتگان کو دی جانے والی مہنگائی راحت کو 2021-07-01 سے بڑھا کر 28 فیصد کرنے کا فیصلہ کیا ہے۔ جو بیسک تنخواہ / پنشن کی 17 فیصد کی موجودہ شرح میں 11 فیصد کے اضافے کو ظاہر کرتا ہے۔ یہ اضافہ 2020-01-01 ، 2020-07-01 اور 2021-01-01 کو بقایااضافی قسطوں کو ظاہر کرتا ہے ۔ 2020-01-01 سے لے کر 2021-06-30 تک کی میعاد کے لئے مہنگائی بھتہ/ مہنگائی راحت کی شرح 17 فیصد پر ہی برقرار رہے گی۔
وزیر اعظم نے 44ویں شطرنج اولمپیاڈ کے آغاز کا اعلان کیا

وزیر اعظم جناب نریندر مودی نے آج جے ایل این انڈور اسٹیڈیم، چنئی میں 44ویں شطرنج اولمپیاڈ کے افتتاح کا اعلان کیا۔ اس موقع پر تمل ناڈو کے گورنر جناب آر این روی، تمل ناڈو کے وزیر اعلیٰ جناب ایم کے اسٹالن، مرکزی وزیر جناب انوراگ سنگھ ٹھاکر اور شری ایل مروگن، بین الاقوامی شطرنج فیڈریشن(ایف آئی ڈی ای) کے صدر جناب آرکاڈی ڈورکوچ بھی موجود تھے۔ اجتماع سے خطاب کرتے ہوئے وزیر اعظم نے دنیا بھر کے تمام کھلاڑیوں اور شطرنج کے شائقین کا ہندوستان میں خیرمقدم کیا۔ انہوں نے اس تقریب کے وقت کی اہمیت کا خاص طور پر ذکر کیا، کیونکہ یہ ‘آزادی کا امرت مہوتسو’ کے دوران آتا ہے۔ انہوں نے مزید کہا کہ شطرنج کا سب سے باوقار ٹورنامنٹ شطرنج کےگھر بھارت میں آگیا ہے۔ وزیر اعظم نے اس بات کا ذکر کیا کہ 44 واں شطرنج اولمپیاڈ بہت سی پہلی کامیابیوں اور ریکارڈز کا ٹورنامنٹ رہا ہے۔ یہ پہلا موقع ہے جب شطرنج اولمپیاڈ شطرنج کی اصل جگہ، ہندوستان میں منعقد ہو رہا ہے۔ یہ 3 دہائیوں میں پہلی بار ایشیا میں آ رہا ہے۔ اس میں حصہ لینے والے ممالک کی اب تک کی سب سے زیادہ تعداد ہے۔ اس میں حصہ لینے والی ٹیموں کی اب تک کی سب سے زیادہ تعداد ہے۔ اس میں خواتین بھی سب سے بڑی تعداد کے ساتھ شامل ہورہی ہیں۔ انہوں نے کہا کہ شطرنج اولمپیاڈ کا پہلا ٹارچ ریلے اس بار شروع ہوا ہے۔ وزیر اعظم نے اس بات پر روشنی ڈالی کہ تمل ناڈو کا شطرنج سے گہرا تاریخی تعلق ہے۔ یہی وجہ ہے کہ یہ ہندوستان کے لیے شطرنج کا پاور ہاؤس ہے۔ اس نے ہندوستان کے شطرنج کے بہت سے گرینڈ ماسٹرز پیدا کیے ہیں۔ یہ بہترین ذہنوں، متحرک ثقافت اور دنیا کی قدیم ترین زبان تمل کا گھر ہے۔ وزیراعظم نے کہا کہ کھیلوں کا انعقاد ایک خوبصورت موقع ہے کیونکہ اس میں متحد ہونے اور متحد کرنے کی فطری طاقت ہے۔ کھیل لوگوں اور معاشروں کو قریب لاتے ہیں۔ کھیل ٹیم ورک کے جذبے کو پروان چڑھاتے ہیں۔ وزیر اعظم نے نشاندہی کی کہ ہندوستان میں کھیلوں کے لیے موجودہ سے بہتر وقت کبھی نہیں تھا۔ انہوں نے کہا ‘‘ہندوستان نے اولمپکس، پیرا اولمپکس اور ڈیف اولمپکس میں اپنی بہترین کارکردگی کا مظاہرہ کیا۔ ہم نے ان کھیلوں میں بھی اعزاز حاصل کیا جہاں ہم پہلے نہیں جیتے تھے” ۔ انہوں نے مزید کہا کہ ہندوستان کی کھیلوں کی ثقافت، نوجوانوں کی توانائی اور سازگار ماحول، دو اہم عوامل کے کامل امتزاج کی وجہ سے مضبوط ہو رہی ہے ۔ وزیراعظم نے اس خیال کا اظہار کیا کہ کھیلوں میں ہارنے والے نہیں ہوتے۔ اس میں یا فاتح ہوتے ہیں یا پھر مستقبل کے فاتح ۔ انہوں نے 44ویں شطرنج اولمپیاڈ میں تمام ٹیموں اور کھلاڑیوں کی کامیابی کے لئے اپنی نیک خواہشات کااظہار کیا ۔ پس منظر وزیر اعظم نے 19 جون 2022 کو نئی دہلی کے اندرا گاندھی نیشنل اسٹیڈیم میں پہلی شطرنج اولمپیاڈ ٹارچ ریلے کا بھی آغاز کیا۔ مشعل نے 40 دنوں سے زیادہ عرصے تک ملک کے 75 مشہور مقامات کا سفر کیا۔ یہ ریلی 20,000 کلومیٹر کے قریب سفر مکمل کرکے ایف آئی ڈی ای ہیڈ کوارٹر، سوئٹزرلینڈ جانے سے پہلے مہابلی پورم میں اختتام کو پہنچی۔ 44 واں شطرنج اولمپیاڈ چنئی میں 28 جولائی سے 9 اگست 2022 تک منعقد ہو رہا ہے۔ 1927 سے منعقد ہونے والے اس باوقار مقابلے کا انعقاد 30 سال بعد پہلی بار ہندوستان اور ایشیا میں کیا جا رہا ہے۔ 187 ممالک کی شرکت کے ساتھ، یہ کسی بھی شطرنج اولمپیاڈ میں سب سے بڑی شرکت ہوگی۔ ہندوستان اس مقابلے میں اپنا سب سے بڑا دستہ بھی اتار رہا ہے جس میں 6 ٹیموں کے 30 کھلاڑی شامل ہیں۔
برکس کی 13ویں سربراہ کانفرنس میں وزیر اعظم کے افتتاحی کلمات

عزت مآب صدر پوتن ، صدر شی ، صدر راماپھوسا ، صدر بولسنارو ، نمسکار ، میں آپ سب کا اس برکس سربراہ ملاقات میں خیر مقدم کرتا ہوں۔ برکس کی 15 ویں سالگرہ کے موقع پر اس چوٹی کانفرنس کی صدارت کرنا میرے اور ہندستان کے لئے انتہائی مسرت کی بات ہے۔ ہمارے پاس آپ کے ساتھ آج کی سربراہ ملاقات کا مفصل ایجنڈا ہے۔ اگر آپ سب متفق ہیں تو ہم اس ایجنڈے کو منظور کر سکتے ہیں۔ شکریہ ، ایجنڈا منطور کر لیا گیا ہے۔ معززین! ایک بار یہ ایجنڈا منظور کر لیا گیا تو ہم سب مختصر طور پر اپنے ابتدائی تبصرے پیش کر سکتے ہیں۔ حسب موقع سب سے پہلے میں اپنی رائے پیش کروں گا۔ اس کے بعد میں آپ میں سے ہر ایک کو اپنے افتتاحی خیالات کے اظہار کے لئے مدعو کروں گا۔ اس چیئرمین شپ کے دوران ہندستان کو تمام برکس شراکت داروں اور ہر ایک کی طرف سے مکمل تعاون ملا ہے اور میں اس کے لئے آپ سب کا تہہ دل سے مشکور ہوں۔ برکس پلیٹ فارم گزشتہ ڈیڑھ دہائیوں میں کئی کامیابیون کا گواہ ہے۔ آج ہم دنیا کی ابھرتی ہوئی معیشتوں کے لئے ایک بااثر آواز ہیں۔ یہ پلیٹ فارم ترقی پذیر ممالک کی ترجیحات پر بھی توجہ مرکوز کرنے کے لئے مفید رہا ہے۔ برکس نے نیو ڈویلپمنٹ بینک، ہنگامی ریزرو انتظام اور انرجی ریسرچ کوآپریشن پلیٹ فارم جیسے مضبوط ادارے قائم کئے ہیں۔ یہ سب بہت مضبوط ادارے ہیں۔ اس میں کوئی شک نہیں کہ بہت کچھ ہے جس پر ہم فخر کر سکتے ہیں۔ تاہم یہ بھی ضروری ہے کہ ہم زیادہ مطمئن نہ ہوں اور ہمیںیہیقینی بنانا چاہیے کہ اگلے 15 برسوں میں برکس اور بھی زیادہ نتائج خیز بن کر ابھرے۔ ہندستان نے اپنی صدارت کی مدت کے لئے جس موضوع کو منتخب کیا ہے وہ اس ترجیح کو ظاہر کرتا ہے – ’برکس@15: بین برکس تعاون (کوآپریشن) برائے تسلسل (کنٹینوئٹی)، استحکام (کونسولیڈیشن) اور اجماع (کنسینسس)‘۔ یہ چار ’’سی‘‘ ایک طرح سے ہماری برکس شراکت داری کے بنیادی اصول ہیں۔ اس سال کوویڈ کی طرف سے درپیش چیلنجوں کے باوجود 150 سے زائد برکس اجلاس اور پروگرام منعقد کئے گئے۔ جن میں سے 20 سے زائد وزارتی سطح کے تھے۔ روایتی شعبوں میں تعاون بڑھانے کے ساتھ ساتھ ہم نے برکس ایجنڈے کو مزید وسعت دینے کی کوششیں بھی کی ہیں۔ اس تناظر میں برکس نے کئی ایسے اقدامات کئے ہیں جو اولین نوعیت کے تھے۔ اس کا مطلب ہے کہ کئیکام ایسے تھے جو پہلی بار کے گئے۔ ابھی حال ہی میں پہلی برکس ڈیجیٹل چوٹی ملاقات منعقد ہوئی۔ ٹیکنالوجی کی مدد سے صحت تک رسائی کے لئے یہ ایک جدید قدم ہے۔ نومبر میں ہمارے آبی وسائل کے وزراء پہلی بار برکس کے دائرے میں ملاقات کریں گے۔ ایس بھی پہلی بار ہوا ہے کہ برکس نے 'کثیر الجہت نظاموں کو مضبوط بنانے اور ان میں اصلاح لانے' پر اجتماعی موقف اختیار کیا ہے۔ ہم نے برکس کے دہشت گردی سے نمٹنے کے لائحہ عمل کو بھی منظوری دیدی ہے۔ ہماری خلائی ایجنسیوں کے مابین ریموٹ سینسنگ سٹلائٹ کے جھرمٹ سے متعلق سمجھوتے کے ساتھ تعاون کے ایک نئے باب کا آغاز ہوا ہے۔ ہمارے کسٹم محکموں کے درمیان تعاون سے برکس ممالک کے مابین کاروبار زیادہ آسان ہو جائے گا۔ ایک ورچوئل برکس ویکسی نیشن ریسرچ اینڈ ڈیولپمنٹ سنٹر شروع کرنے پر بھی اتفاق رائے ہو گیا ہے۔ گرین ٹورزم پر برکس الائنس بھی ایک نئی پہل ہے۔ معززین! ان تمام نئے اقدامات سے نہ صرف ہمارے شہریوں کو فائدہ پہنچے گا بلکہ اس سے برکس کو ایک ایسا ادارہ بھی بنایا جا سکے گا جس کی اہمیت آنے والے برسوں میں بھی مسلم ہو گی۔ مجھے پورا یقین ہے کہ آج کی میٹنگ برکس کو اور زیادہ کارآمد بنانے کیلئے صحیح سمت میں رہنمائی کرے گی۔ ہم اہم عالمی اور علاقائی معاملات پر بھی تبادلہ خیال کریں گے۔ اب میں آپ تمام معززین کو اپنے ابتدائی ریمارکس کیلئے مدعو کرتا ہوں۔
17ویں پرواسی بھارتیہ دِوس سے الگ ہٹ کر وزیر اعظم کی سوری نام کے صدر کے ساتھ ملاقات

وزیر اعظم جناب نریندر مودی نے آج اندور میں 17ویں پرواسی بھارتیہ دِو س(پی بی ڈی)سے الگ ہٹ کرسوری نام کے صدر عزت مآب جناب چندرکار پرساد سنتوکھی سے ملاقات کی۔صدر سنتوکھی 14-7جنوری 2023 سے ہندوستان کے سرکاری دورے پر ہیں اور وہ 17ویں پرواسی بھارتیہ دِوس کے خصوصی مہمان اعزازی بھی ہیں۔ اپنی ملاقات کے دوران دونوں لیڈروں نے ہائیڈرو کاربن ، دفاع، بحری سلامتی، ڈیجیٹل پہلوں اور آئی سی ٹی و صلاحیت سازی سمیت باہمی دلچسپی کے تمام شعبوں میں تعاون پر بات چیت کی۔ سوری نام نے ہندوستان کے ذریعے سوری نا م کے ذریعے حاصل شدہ قرضہ جات سلسلوں سے پیدا شدہ سوری نام کے قرضہ جات کے از سر نو نظم کی ستائش کی۔ صدر سنتوکھی صدرجمہوریہ محترمہ دروپدی مرمو سے بھی بات چیت کریں گے اور 10جنوری 2023 کو اختتامی اجلاس اور پرواسی بھارتیہ سمان ایوارڈ تقریب میں بھی شرکت فرمائیں گے۔وہ اندور میں گلوبل انویسٹر اجلاس کے افتتاحی سیشن میں بھی شرکت کریں گے۔ اس کے بعد وہ احمدآباد اور نئی دیلی جائیں گے۔